192 Euroopa Liidu Teataja 09/1. kd 31992R2719 19.9.1999 EUROOPA ÜHENDUSTE TEATAJA L 276]1 KOMISJONI MÄÄRUS (EMÜ) nr 2719/92, 11. september 1992, aktsiisi peatamise korra alusel liikuvate aktsiisiga maksustatavate toodete haldus-saatedokumendi kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 25. veebruari 1992. aasta direktiivi 92/12/EMÜ aktsiisiga maksustatavate toodete üldise korralduse ja nende valdamise, liikumise ning järelevalve kohta, (') eriti selle artikli 18 lõiget 1 ja artikli 19 lõiget 1, võttes arvesse aktsiisikomitee arvamust ning arvestades, et: aktsiisiga maksustatavate toodete liikumine maksuladude vahel ning maksulao ja registreeritud või registreerimata ettevõtja vahel toimub aktsiisi peatamise korra alusel; on vaja kohustuslikus kor- ras kehtestada haldus- või äridokumendina kasutatava saatedoku- mendi sisu ja vorm; samuti on vaja määrata, kes ja kuidas toimetab pädevale ameti- asutusele sellele adresseeritud saatedokumendi neljanda eksemp- lari; on soovitav ja praktikaga kooskõlas panna see kohustus siht- riigi kaubasaajale, kuna üksnes tema võib selle maksujärelevalve seisukohast tähtsa dokumendi toimetada pädevale ametiasutusele nii, et ei teki vale adressaadi kätte sattumise ohtu; kui seda nõuab sihtliikmesriigi pädev ametiasutus, peab ka neljas eksemplar sisal- dama kauba vastuvõtutõendit, milles teatatakse kõnealusele asu- tusele, et kaup on vastu võetud kaubasaaja maksulattu, ON VASTU VÕTNUD KÄESOLEVA MÄÄRUSE: Artikkel 1 Lisas esitatud dokumenti kasutatakse aktsiisi peatamise korra alusel liikuvate nõukogu direktiivi 92/12/EMÜ artikli 3 lõikes 1 (1) EÜTL 76, 23.3.1992, lk 1. määratletud tähenduses aktsiisiga maksustatavate kaupade haldus-saatedokumendina. Kõnealuse dokumendi täitmise juhend ja kasutamise kord on esitatud selle dokumendi 1. eksemplari pöördel. Artikkel 2 1. Haldusdokumendi võib asendada äridokumendiga, kui see sisaldab haldusdokumendile kohustuslikke andmeid. 2. Äridokument, mille vorm ei ole sama kui haldusdokumendil, peab sisaldama haldusdokumendile kohustuslikke andmeid ja nende sisu peab olema määratav numbrite järgi, mis vastavad hal- dusdokumendi lahtrite numbritele. Artikkel 3 Kui aktsiisiga maksustatavad tooted liiguvad alalisi torujuhtmeid pidi, võivad asjaomased liikmesriigid omavahelisel kokkuleppel lubada, et kaubasaatja maksulao ja kaubasaaja maksulao vahel liikuvate kaupade liiki ja kogust käsitlev teave esitatakse, kasutades haldus-saatedokumendi asemel elektroonilist andmetöötlust. Niisugune korraldus peab olema piisav, et tagada kaubavarude kontrolliks ja  maksu nõudmiseks vajalike andmete kättetoimetamine. Artikkel 4 Kaubasaaja lisab sihtliikmesriigi pädeva ametiasutuse nõudmisel saatedokumendi neljandale eksemplarile samasuguse kauba vastuvõtutõendi kui kolmandale (tagastatavale) eksemplarile ja annab selle pädevale ametiasutusele, kellele ta peab aru andma vastavalt selle ametiasutuse juhistele. Artikkel 5 Käesolev määrus jõustub 1. jaanuaril 1993.